أخر تحديث : الخميس 23 فبراير 2017 - 4:41 مساءً
Inaḍuṛeyyen kɛan x wejda
أوسمة :
Deg yijj n tinawt tegg itt friḍnnaḍ tmehla tanemnaḍt n tmawast n iḥudreyyen d tunnunt deg yijj n tɣimit deg useqqim asgawan n nnaḍuṛ, tessers gis afus x tseqqar n kur tasga deg wagla ittwabḍan maḥend ad ttwaggent tmessentitin n tunnunt di temnaḍt n ccarq.
iḥudreyyen n nnaḍuṛ, amen d ittban deg umhaṛwaḍ nnsen deg isiten n umsawaḍ anamun, kɛan x uṣuṛif a i iwcin i wejda tasɣart d tameqqrant seg wagla a (64%), di llṭa i di nttaf tasɣart n ddriwc d nnaḍuṛ (4%) am xmi d abuṣaṛ waha. u manaya ittban deg yijj n tefrist tasemmalt i iqqimen tusus di faysbuk,
aṭṭaṣ n iwdan ttwalan aqqa tiseqqar n temnaḍt (jjihet) n ccarq ttkebbant mɣar di wejda, di llṭa mani ddriwec iqqim d aɛaryan, ula d ibriden seggden war ɣars llin, nnaḍuṛ ɛawed amen nneɣni.
d manaya i ijjin ca n iḥudreyyen deg isiten n umsawaḍ anamun, ttren abeṭṭu n nnaḍuṛ x wejda.
tmehla tanemnaḍt n tmawast n iḥudreyyen d tunnunt: المديرة الجهوية لوزارة الشباب والرياضة
useqqim asgawan: المجلس الإقليمي
tmessentitin n tunnunt: مشاريع رياضية
isiten n umsawaḍ anamun: مواقع التواصل الاجتماعي
tefrist tasemmalt: رسم مبياني
ara_Arab kab_Latn ara_Arab kab_Latn kab_Latn kab_Latn kab_Latn kab_Latn ara_Arab fin_Latn ara_Arab kab_Latn